Aiviekstes HES - Vikipēdija

# Aiviekstes HES

### Vikipēdijas raksts

Aiviekstes HES ūdenskrātuves kreisais krasts, 30 metrus no turbīnu ēkas.
Aiviekstes HES galvenais aizsprosts.

Aiviekstes HES - hidroelektrostacija uz Aiviekstes upes Madonas rajona Kalsnavas pagastā. Pēc Aiviekstes HES uzbūvēšanas upes labajā krastā sāka veidoties apdzīvota vieta Aiviekste.

## [izmainīt šo sadaļu] Vēsture

1925.g. K. Zadde, E. Lūsis, F. Ansons iegūst savā īpašumā Šīrona ūdensdzirnavas, blakus malšanai un koku zāģēšanai sāk ražot elektrību un piegādāt to tuvākās apkārtnes patērētājiem. Uzstādīta inž. A. Zagavska izgatavotā jaunā 150 Zs turbīna. Noslēgts līgums elektrības piegādei pa 25 km 15 kV EPL Jēkabpils un Krustpils pilsētām.
1927.g. 19. jūlijā apstiprināti rūpniecības un tirdzniecības a/s “Aiviekste”. Dibinātāji – Kārlis Zadde, Eduards Lūsis, Fricis Jansons, Marija Muceniece, Jēkabs-Alfrēds Bērziņš, Valfrīds Vīgants. Ūdensdzirnavās elektroenerģiju ražo 65 kW ģeneratoros. Sabiedrība pa 15 kV elektropārvades līniju apgādā ar elektrību Jēkabpili, Krustpili, Krustpils dzelzceļa mezglu un garnizonu. Uzstādīti 4 transformatori. A/s pamatkapitāls Ls 100 000.
1928.g. Uzsākta patstāvīgu aizsprostu celtniecība.
1928.g. 22. martā akciju kapitāls palielinās par Ls 100 000.
1928.g. 31. decembrī – A/s bilance Ls 322 011.68.
1930.g. 7. februārī Izlaistas jaunas akcijas Ls 400 000 kopsummā sakarā ar jaunās hidrocentrāles ēkas būves uzsākšanu. Par akcionāriem iestājas galvenie elektroenerģijas patērētāji – Jēkabpils un Krustpils pašvaldības.
1931.g. 23.-26. aprīlī Uzbūvētās hidrobūves sekmīgi iztur katastrofālus plūdus.
1931.g. 8. aprīlī Noslēgts līgums ar inž. P. Titmani par HES (hidroelektrostacijas) ēkas būvi.
1931.g. maijā Uzņēmējs P. Titmanis uzsāk HES ēkas būvdarbus.
1932.g. pavasarī Pabeigti ēkas būvdarbi, tā izmaksāja Ls 819 908.53.
1932.g. jūlijā Iedarbināta pirmā turbīna.
1932.g. beigās (Uz 18. novembri ) paredzēta Madonas (Aiviekstes) radiostacijas darba uzsākšana.
1934.g. augustā Iedarbināta otrā turbīna.
1925-1935.g. no vienkāršām lauku dzirnavām ar vienu 75 Zs turbīnu izveidota lielākā Latvijā HES ar apm. 1000 Zs hidroturbīna un 500 Zs termiskās rezerves jauda.
1936.g. Uzsāk plostu ceļa izbūvi galvenajā aizsprostā.
1936.g. Uzsāk būvēt dzīvojamās ēkas darbiniekiem.
1936.g. Iegādāti 150 Zs un 500 Zs dīzeļagregāti(dīzeļmotori) un tvaika lokomobile ar ģeneratoru hidroagregātu rezervēšanai.
1936.g. Noslēgts līgums par trešās 30 Zs hidroturbīnas piegādāšanai.
1936.g. Uzsākti sagatavošanas darbi trešās turbīnas uzstādīšanai.
1936.g. Paredzēta augstsprieguma EPL (Elektro Pārvaldes Līnijas) Zilāni-Drīksnas kūdras fabrikā.
1936.g. Paredzēts Madonas pilsētas un Lubānas biezi apdzīvoto vietu pieslēgšana a/s elektriskajam tīklam.
1938.g. Aiviekstes HESā ir 3 hidroagregāti ar kopējo jaudu 1780 kW, dīzeļagregāts ar 416 kW un lokomobile ar 334 kW jaudu. Elektroenerģija tika realizēta Ābeļu, Krustpils, Medņu, Aiviekstes, Kalsnavas, Sāvienas, Cesvaines, Dzelzavas, Jaungulbenes, Vecgulbenes, Lubānas, Ļaudonas, Mārcienas, Lazdonas, Sarkaņu un Patkules pagastos, kā arī Jēkabpils, Krustpils, Madonas un Gulbenes pilsētās. Ir 160 km 15 kV un 80 km EPL un 24 transformatori.
Ap 1941.-1942.g. Iebūvēta augstsprieguma (15 kV) EPL Aiviekste-Pļaviņas-Koknese.
Ap 1942.g. Atsevišķas nepieciešamības gadījumos Aiviekstes HES tiek slēgta paralēldarbā ar “Ķegumu” tīklu caur Gulbeni.
1944.g. augustā Vācu armijai atkāpjoties, daļēji tiek bojāta HES iekārta un EPL.
1944.g. septembrī HES postījumi likvidēti, tiek atsākta elektroenerģijas ražošana.
1944.g. rudenī, Sākoties cukurbiešu pārstrādes sezonai, elektroenerģija tiek pievadīta Krustpils Cukurfabrikai.
1953.-1954.g. tiek veikta rekonstrukcija. Nomainīti zobratu pārvadi ar koka zobiem aret redaktoriem.
1956.g. elektrotīkls pārvests no 15 uz 20 kV spriegumu.
1960.g. tiek ierīkota daļēja automatizācija. HES noraksta un tiek uzsākta iekārtas demontāža.
1966.g. 26.jūnijā avarē 1 hidroagregāts.
1967.g. HES iekonservē rezervi.
1967.g. 7. oktobrī Aiviekstes HES noraksta un tiek uzsākta iekārtas demontāža.
1970.-1993.g. HES mašīnzāles telpas izmanto Releju aizsardzības, automātikas un izolācijas dienesta laboratorijām un darbnīcām.
1990.g. uzsāk sagatavošana darbus HES aizsprosta remontam (aizsargdambja-piebraucamā ceļa būve).
1991.g. 31. maijā Uzsākti Aiviekstes HES atjaunošanas projektēšanas darbi.
1992.g. 10. augustā Latvenergo tehniskā sanāksmē nolemj Zviedrijas piedāvāto 500 kW hidroagregātu uzstādīti atjaunojamā Aiviekstes HES.
1992.g. 11. augustā tiek uzsākts HES galvenā aizsprosta remonts, ielikts pirmais betons.
1992.g. decembrī no Zviedrijas Aiviekstē tiek atvests demontētais hidroagregāts.
1993.g. uzsākta HES ēkas hidrobūvju restaurācijas konstrukcija.
1994.g. vasarā samontēts hidroagregāts.
1994.g. 22. novembrī piepildīta ūdenskrātuve.
1994.g. 24. novembrī norit hidroagregāta mehāniskā pārbaude tukšgaitā, tiek padota ierosme ģeneratoriem pie normāliem apgriezieniem.
1994.g. 22. decembrī atjaunotais hidroagregāts nodots ekspluatācijā.
1996.g. 14.-15. septembris iekļauj Eiropas Kultūras mantojumā objektu sarakstā “Eiropas Kultūras mantojums 1920 – 1940” un pie HES ēkas paceļ Eiropas Kultūras mantojuma karogu.
1998.g. 27. martā iedarbina un pieslēdz tīklam otro hidroagregātu.
2005.g. 29. decembrī saskaņā ar Latvenergo rīkojumu nodot Latvenergo filiāles Daugavas HES valdījumā.

Aiviekstes HES turbīnu ēka(celta 1928.-1932.g. 14 km no Aiviekstes upes ietekas Daugavā, kur veikta upes aizsprostošana un citi nepieciešamie būvdarbi, to skaitāizbūvēts plostu un zivju ceļš, zirnavu daba kanāls, spēkstacijas turbīnu ēka un tml., lai nodrošinātu apkārtnes, arī Jēkabpils un Krustpils pilsētu vajadzību pēc elektroenerģijas. Līdz Ķeguma spēkstacijas uzcelšanai 1939.gadā - lielākā Latvijā.)

Saturs iegūts no "http://lv.wikipedia.org../../../a/i/v/Aiviekstes_HES_5eb9.html"

Kategorija: Hidroelektrostacijas Latvijā

##### Views

- Raksts
- Diskusija
- Pašreizējā versija

##### Meklēt

##### Citās valodās

- Lietuvių